Main ContentPlaceholder

Auto

Kommentti: Ovatko lataushybridit pelkkää viherpesua? Hybridi­auton bensan­kulutus voi olla nolla litraa tai paljon enemmän

Lataushybridit kuluttavat enemmän kuin viralliset lukemat antavat ymmärtää, mutta asia ei ole mustavalkoinen, kirjoittaa auto- ja tiedetoimittaja Niko Kettunen.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Ladattava hybridiauto, jolla voi ajaa joko sähköllä tai bensiinillä, kasvattaa suosiotaan voimakkaasti.­

Torstaina Helsingin Sanomat uutisoi brittiläisen konsulttiyhtiön tutkimuksesta, jonka mukaan ladattavien hybridiautojen todelliset hiilidioksidipäästöt ovat jopa kolminkertaisia valmistajan ilmoittamaan lukemaan verrattuna. Ladattavan hybridin omistajaa tutkimustulos ei varmasti yllätä. Näille autoille ilmoitetut viralliset kulutuslukemat ovat häkellyttävän alhaisia. Tämä johtuu siitä, että päästömittauksissa käytetyn, niin sanotun wltp-standardin kulutustestit painottavat lataushybridien kohdalla sähköajoa.